الامر كلش واضح. أنت راح تدفع بس مقابل سعر الباقة أو باقة الزيادة أو الباقات الاضافية اللي راح تشتريها. ومع هذا، انت اول شي تحتاج تعبي خطك، وحسب قانون الحكومة العراقية ايضا راح تدفع ضريبة المبيعات بنسبة 20٪ على عمليات الشحن الإضافية. خلينا نوضح شوية أكثر:
مشتريات الباقة الأولية
راح تدفع مقابل مشترياتك (الباقة + الباقات الاضافية ان وجدت) و20٪ ضريبة المبيعات. ليش؟ لان اللي دا يصير بالواقع هو أننا نفرض عليك رسوم مقابل تعبئة الرصيد الأولي ونضيف المنتجات تلقائيًا إلى حسابك ونحول الضريبة إلى الجهات ذات الصلة.
شراء الارقام المميزة
ماكو ضريبة على الأرقام المميزة. نفترض أنك تشتري رقم مميز بقيمة 50,000 دينار وباقة بقيمة 20,000 دينار ، راح نخصم فقط 20٪ ضريبة على سعر الباقة. فإجمالي المبلغ المدفوع راح يكون 74,000 دينار.
تعبئة الرصيد
إذا كنت تستخدم زين كاش أو بطاقات الائتمان، راح نضيف ضريبة مبيعات بنسبة 20٪ على المبلغ الي تعبيه. إذا كنت تستخدم بطاقة تعبئة، ماراح يكون أكو ضريبة مبيعات، لأنك دفعت هذه الضريبة بالفعل من اشتريت البطاقة بالبداية.
الباقات الشهرية، الباقات الاضافية، باقات الزيادة (ليست الباقات المختارة عند التفعيل الاولي)
إذا كان عندك رصيد في حسابك كافي للشراء، فلا توجد ضريبة على مشترياتك. إذا كنت بحاجة إلى زيادة رصيدك للحصول على رصيد كافي لاي عملية شراء تريد تقوم بيها، فراح نفرض ضريبة مبيعات بنسبة 20٪ إذا كنت تستخدم زين كاش أو بطاقة الائتمان. ماراح نفرض رسوم على أي شيء إذا قمت بإعادة الشحن باستخدام بطاقة التعبئة.
نفترض أنك تشتري باقة شهرية بقيمة 15,000 دينار عراقي وعندك بالفعل 5000 دينار عراقي في حسابك. إذا كنت تستخدم زين كاش أو بطاقة ائتمانية لتعبئة الرصيد، راح نخصم 15,000 دينار للباقة و2000 دينار ضرائب (20٪ من 10000 دينار)، بإجمالي 17000 دينار . إذا كنت تستخدم بطاقة لتعبئة الرصيد، فراح نخصم منك 15,000 دينار للباقة فقط.
نعرف هذا الشي احتمال مرات يكون معقد. تگدر في هذه الحالة تتواصل مع فريق خدمة الزبائن عدنا وراح نكون سعيدين باجابة استفساراتك.